Diari Oficial de la Generalitat Valenciana


Sumari del DOGV 7415, del 02-12-2014 (2014/10492)

RESOLUCIÓ de 21 de novembre de 2014, de la consellera de Benestar Social, per la qual s'incrementa el crèdit que ha de finançar les ajudes convocades per mitjà de l'Orde 32/2013, de 30 de desembre, per la qual es regulen i convoquen prestacions econòmiques individualitzades per acolliment familiar de menors, simple o permanent, per a l'any 2014 (línia T6574).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7415

Data del DOGV
:   02-12-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/10067


Data del document
:   21-11-2014

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 21 de novembre de 2014, de la consellera de Benestar Social, per la qual s'incrementa el crèdit que ha de finançar les ajudes convocades per mitjà de l'Orde 32/2013, de 30 de desembre, per la qual es regulen i convoquen prestacions econòmiques individualitzades per acolliment familiar de menors, simple o permanent, per a l'any 2014 (línia T6574). [2014/10829]  
L'Orde 32/2013, de 30 de desembre (DOCV 7190, 13.01.2014) de la Conselleria Benestar Social, per la qual es regulen i convoquen prestacions econòmiques individualitzades per acolliment familiar de menors, simple o permanent, per a l'exercici corresponent a l'any 2014, va ser tramitada d'acord amb el que disposa l'Orde de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de gasto. El finançament d'estes ajudes queda condicionat a l'aprovació dels crèdits corresponents.  
  
Aprovada i publicada la Llei 6/2013, de 26 de desembre, de Pressupostos de la Generalitat, per a l'exercici 2014 (DOCV 7182, 30.12.2013), en aplicació del que establix la disposició addicional primera de la citada orde, i de conformitat amb l'article 47.11 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana, mitjançant la Resolució de 21 de febrer de 2014 (DOCV 7226, 04.03.2014) i la Resolució de l'1 de juliol de 2014 (DOCV 7314, 10.07.2014) de la consellera de Benestar Social, es va donar publicitat dels crèdits de la línia de subvenció destinats al finançament de les ajudes regulades i convocades per l'Orde 32/2013, de 30 de desembre, de la Conselleria de Benestar Social. S'ha de donar publicitat als crèdits i a la línia de subvenció destinada al finançament de les ajudes regulades i convocades per la citada Orde 32/2013.  
  
No obstant això, en estos moments hi ha disponibilitat pressupostària derivada de la modificació pressupostària expedient 16.009/14-053, que permet incrementar el finançament de la citada orde, la línia T6574 «Prestacions econòmiques individualitzades per acolliment familiar simple o permanent en família extensa o afí».  
En virtut del que s'exposa i fent ús de les facultats que em conferix l'article 47.11 del text refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, i el Decret 9/2014, de 10 de gener, del Consell, pel qual s'aprova el Reglament orgànic i funcional de la Conselleria de Benestar Social, resolc:  
  
  
Primer  
Incrementar la quantia dels crèdits destinats a finançar les ajudes regulades i convocades per l'Orde 32/2013, de 30 de desembre (DOCV 7190, 13.01.2014), de la Conselleria de Benestar Social, per la qual es regulen i convoquen prestacions econòmiques individualitzades per acolliment familiar simple o permanent en família extensa o afí per a l'any 2014, i donar publicitat als crèdits pressupostaris que en resulten i a la línia de subvenció que es relaciona a continuació amb càrrec al programa pressupostari 313.30, Menor:  
Denominació: PEI's, prestacions econòmiques individualitzades per acolliment familiar simple o permanent en família extensa o afí.  
Línia de subvenció: T6574  
Consignació pressupostària inicial: 5.148.773,50 euros.  
Consignació pressupostària actual: increment de 60.000 euros, que passa de 5.148.773,50 euros a 5.208.773,50 euros.  
Procedència i quantia dels fons: aportació externa  
  
Segon  
Publicar esta resolució en el Diari Oficial de la Comunitat Valenciana.  
  
València, 21 de novembre de 2014.- La consellera de Benestar Social: Asunción Sánchez Zaplana.